
PARLAMENTUL ROMÂNIEI
Camera  Deputaţilor

Comisia pentru industrii si servicii

Bucureşti 03.09.2013                                                                                                                                                                                 4c-3/285/2013
AVIZ
asupra proiectului de Lege privind aprobarea Ordonanţei de urgenţă a Guvernului nr. 39/2013 privind preluarea de către Autoritatea pentru Administrarea Activelor Statului a creanţelor bugetare restante asupra Companiei Naţionale a Metalelor Preţioase şi Neferoase “REMIN“ – S.A. Baia Mare, administrate de Agenţia Naţională de Administrare Fiscală, prin organul fiscal competent

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată în fond spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 39/2013 privind preluarea de către Autoritatea pentru Administrarea Activelor Statului a creanţelor bugetare restante asupra Companiei Naţionale a Metalelor Preţioase şi Neferoase “REMIN“ – S.A. Baia Mare, administrate de Agenţia Naţională de Administrare Fiscală, prin organul fiscal competent, transmis cu adresa nr. PL.x 234 din 25 iunie 2013 şi înregistrat la comisie cu nr.23/285 din 25 iunie 2013.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată, a adoptat acest proiect de lege  în şedinţa din 17 iunie 2013

Proiectul de ordonanţă de urgenţă a Guvernului are ca obiect de reglementare preluarea de către Autoritatea pentru Administrarea Activelor Statului a creanţelor bugetare restante asupra Companiei Naţionale a Metalelor Preţioase şi Neferoase “REMIN“ – S.A. Baia Mare, intervenţiile legislative fiind motivate în Nota de fundamentare prin faptul că “neluarea măsurilor de transferare a creaţiei, în regim de urgenţă, ar continua divergenţele de viziune economică între principalii creditori reprezentanţi ai statului şi ar diminua posibilităţilor legale de reorganizare a activităţii economice şi de relansare a acesteia“.
Consiliul Legislativ, a avizat favorabil propunerea legislativă cu unele observaţii şi propuneri, aviz transmis cu adresa nr. 361 din 30.04.2013.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut proiectul de lege menţionat mai sus în şedinţa din data de  03.09.2013.                                                                                                
           În urma dezbaterilor, membrii comisiei au hotărât, cu majoritate de voturi, să avizeze favorabil proiectul de Lege pentru aprobarea Ordonanţei de urgenţă a Guvernului nr. 39/2013 privind preluarea de către Autoritatea pentru Administrarea Activelor Statului a creanţelor bugetare restante asupra Companiei Naţionale a Metalelor Preţioase şi Neferoase “REMIN“ – S.A. Baia Mare, administrate de Agenţia Naţională de Administrare Fiscală, prin organul fiscal competent,
În raport de obiectul şi conţinutul său, proiectul de lege face parte din categoria legilor ordinare. 
PREŞEDINTE,

Iulian Iancu
Consilier parlamentar,

Viorica Petraşcu

